Ίταλο Καλβίνο

Μανιτάρια στην πόλη



Ενδεικτική προσέγγιση - ανάλυση του κειμένου

Βρισκόμαστε στις αρχές της Άνοιξης. Μέσα στο κέντρο της πόλης φύτρωσαν μερικά μανιτάρια. Για το φχωχό Μαρκοβάλντο, που ζει και εργάζεται για να θρέψει την οικογένεια του μέσα στην τσιμεντούπολη, αυτό είναι ένα θαύμα. Άλλωστε, ο Μαρκοβάλντο δε φαίνεται να μπορεί να συμβιβαστεί με την ιδέα της απομάκρυνσής του από τη φύση. Έχει ανάγκη να έρθει σε επαφή μαζί της και τα μανιτάρια αποτε­λούν ένα υποκατάστατο. Στην προσπάθειά του να έχει την αποκλειστικότητα των μανιταριών που μεγαλώνουν μέσα στο τσιμέντο, θα προσπαθήσει να αποφύγει τον Αμάντιτζι, τον οδοκαθαρι­στή που μαζεύει με τη σκούπα του και σβήνει τα λιγοστά ίχνη της φύσης από την πόλη. Στο τέλος, αδυνατώντας να έχει χην αποκλειστικότητα, θα νιώσει την ακριβώς αντίθετη παρόρμηση και θα έχει τη γενναιοδωρία να πληροφορήσει όλους τους άλλους για τα μανιτάρια. Δυστυχώς, όμως, τα μα­νιτάρια ήταν δηλητηριώδη και έτσι όλοι όσοι θα φάνε από αυτά, θα ξανασυναντηθούν το ίδιο βρά­δυ στο νοσοκομείο.

**ΕΝΟΤΗΤΕΣ**

Η ιστορία του Μαρκοβάλντο και των μανιταριών που φύτρωσαν στην πόλη μπορεί να διαιρεθεί στις παρακάτω ενότητες:

**Ενότητα 1η :** «Μια μέρα, στη στενή πρασιά... δεν έβλεπε την ώρα ν’ ανακοινώσει την ανακάλυψη του στη γυ­ναίκα και στα παιδιά του»: Ο Μαρκοβάλντο «ανακαλύπτει» τα μανιτάρια.

**Ενότητα 2η :** «Ακούστε τι θα σας πω... ανάπνευσε τη μυρωδιά της βρεγμένης σκόνης και της δροσερής υγρα­σίας που ερχόταν απ’ έξω»: Ο Μαρκοβάλντο ανακοινώνει το εύρημα του και παρακολουθεί την ανά­πτυξη των μανιταριών.

**Ενότητα 3η :** «Τα χαράματα -ήταν Κυριακή- έτρεξε γρήγορα στην πρασιά... όμως ο καθένας πήρε τα μανιτά­ρια του και πήγε σπίτι του»: Ο Μαρκοβάλντο πάει να μαζέψει τα μανιτάρια.

**Ενότητα 4η :** «Ωστόσο σύντομα ξανασυναντήθηκαν... αγριοκοίταζαν ο ένας τον άλλο»: Ο Μαρκοβάλντο και οι άλλοι «πιστοί των μανιταριών» καταλήγουν στο νοσοκομείο.

**Περιεχόμενο – Τεχνική**

**Ενότητα 1η**

Στην πρώτη παράγραφο του κειμένου ο Καλβίνο εισάγει τα βασικά στοιχεία της ιστορίας του. Συγκεκριμένα μας πληροφορεί για:

α) το χώρο, γύρω από τον οποίο θα διαδραματιστούν οι σημαντικότερες φάσεις του επεισοδίου: *“στη* στενή πρασιά ενός δρόμου της πόλης”

β) την αιτία του επει­σοδίου: *“*φύτρωσαν μανιτάριa”

γ) το κεντρικό πρόσωπο με την ιδιότητα του: *“*τον αχθοφόρο Μαρκο­βάλντο που κάθε πρωί έπαιρνε αποκεί το τραμ”

Το ότι φύτρωσαν μανιτάρια δεν είναι και κανένα σπουδαίο γεγονός και γι' αυτό κανείς δεν τα πρόσε­ξε. Η αναφορά αυτή είναι η πρώτη σε μια σειρά από άλλες ανάλογες που θα ακολουθήσουν παρακάτω και θα εμφανίζουν το φτωχό Μαρκοβάλντο να καταλαβαίνει και να προσέχει τις εκδηλώσεις της φύσης που για τους άλλους είναι ανάξιες λόγου. Το στοιχείο αυτό της συμπεριφοράς του αιτιολογεί το γιατί ήταν και παραμένει τόσο αταίριαστος με τη ζωή στη μεγαλούπολη, σαν ένα πρόσωπο «από άλλο πλανήτη».

Στη δεύτερη παράγραφο ο συγγραφέας, χρησιμοποιώντας πολλά παραδείγματα που δηλώνουν πό­σο ξένη και αδιάφορη του ήταν η μεγαλούπολη και με πόση αγωνία αναζητούσε το παραμικρό ξε­πέταγμα της φύσης, θα αναπτύξει αυτά ακριβώς τα στοιχεία της διαφορετικότητας του Μαρκοβάλ­ντο. Αυτά που για τους άλλους συμπολίτες του στη μεγαλούπολη ήταν σημαντικά για την καθημε­ρινότητά τους *(*πινακίδες, σηματοδότες, βιτρίνες, φωτεινές επιγραφές, αφίσες) αυτόν δεν τον απα­σχολούσαν ποτέ. Η παρομοίωση *«τo* βλέμμα του... γλιστρούσε πάνω τους, όπως στην άμμο της ερή­μου» εκφράζει με παραστατικότητα αυτή τη ροπή του.

Από την άλλη πλευρά, τα απομεινάρια της φύσης στη μεγαλούπολη, αυτά που οι άλλοι τα θεωρού­σαν ασήμαντα και σκουπίδια, για το Μαρκοβάλνιο ήταν αφορμή μνήμης αλλά και θλίψης: ένα φύλλο που κιτρίνιζε σ' ένα κλαδί, ένα φτερό που είχε μπλεχτεί στα κεραμίδια δεν του ξέφευγαν ποτέ: δεν υπήρχε αλογόμυγα σε άλογο, τρύπα από σαράκι σε τραπέζι, φλούδα σύκου πατημένη στο πεζοδρόμιο, που να μην τραβήξει την προσοχή του Μαρκοβάλντο και να μη γίνει αντικείμενο στοχασμών, καθώς του αποκάλυπτε τις αλλαγές των εποχών, τους πόθους της ψυχής και τις αθλιότητες της ύπαρξης του.

Η δεύτερη παράγραφος, λοιπόν, έχει σκοπό να αναδείξει τις διαφορές του Μαρκοβάλντο με τους άλλους μέσα στην τσιμεντένια μεγαλούπολη, στοιχεία που θα χρησιμοποιηθούν παρακάτω, με την εξέλιξη της ιστορίας.

Η προετοιμασία αυτή του αναγνώστη από πριν για κάτι που θα χειριστεί ο συγγραφέας αργότερα στην υπόθεση του έργου ονομάζεται τεχνική οικονομίας.

Η τρίτη παράγραφος «συνθέτει» τα στοιχεία για τα οποία μίλησε προηγουμένως ο συγγραφέας σχετικά με τον Μαρκοβάλντο και τον χαρακτήρα του. Ο ενθουσιασμός του ήρωα, η συγκεκρι­μένη παρατήρηση που κάνει (για μερικά μανιτάρια, που φύτρωσαν μέσα στη μεγαλούπολη) φαί­νονται να είναι απολύτα φυσιολογικές αντιδράσεις για έναν τέτοιο άνθρωπο.

Ο μεγάλος ενθουσιασμός του Μαρκοβάλντο απεικονίζεται στη φράση «ήταν μανιτάρια, πραγματικά μανιτάρια που ξεμύτιζαν μες στην καρδιά της πόλης!» Η αλλαγή στη διάθεση του είναι μεγάλη. Η ελπίδα ξαναπέρασε για λίγο μέσα στη ζωή του: «Ο Μαρκοβάλντο ένιω­σε λες και ο γκρίζος και άχαρος κόσμος που τον περιέβαλλε είχε μονομιάς γεμίσει κρυμμένους θη­σαυρούς, οπότε θα μπορούσε να περιμένει κάτι περισσότερο πέρα από την ωριαία αποζημίωση της συλλογικής σύμβασης, το επίδομα ακρίβειας, το οικογενειακό επίδομα και την αποζημίωση του ψωμιού». Τα μανιτάρια έκαναν το Μαρκοβάλντο να τα ξεχάσει όλες τις καθημερινές του έγνοιες! Έστω και για λίγο!

Η αναστάτωση του ήταν μεγάλη. Ο Μαρκοβάλντο αισθάνεται πάλι μόνος του, αλλά τώρα έχει το μυστικό του να του κάνει συντροφιά *«*ότι όσο εκείνος καθόταν και ξεφόρτωνε δέματα και κιβώτια, τα μανιτάρια, που μόνο αυτός γνώριζε την ύπαρξη τους, μεγάλωναν αργά και σιωπηλά...»

Σ' αυτήν την ενότητα καταγράφονται έντονα τα συναισθήματα που κυριεύουν την ψυχή του Μαρκοβάλντο (απορία, αγωνία, ενθουσιασμός, εμμονή).

Καταγράφεται η ζωή του ανθρώπου που ήρθε στην πόλη από την επαρχία και δυ­σκολεύεται να εγκλιματιστεί.

**Ενότητα 2η**

Το σκηνικό στη δεύτερη ενότητα μεταφέρεται στο σπίτι. Την ώρα που η οικογένεια τρώει το φτωχικό γεύμα της, ο Μαρκοβάλντο αισθάνεται ιην ανάγκη να ανακοινώσει το «μεγάλο» μυστικό του. Η ανακοίνωση γίνεται με τη χρήση του διαλόγου (*«*- Ακούστε τι Θα σas πω... κι αλίμονο σas αν σaς ξεφύγει κουβέντα»).

Στο διάλογο αυτό τα παιδιά παρουσιάζονται ενθουσιώδη. Ακούνε την περιγραφή που κάνει ο πατέρας και η περιέργεια τους για τα μανιτάρια μεγαλώνει. Παρουσιάζονται αθώα, δείχνουν να πιστεύουν χωρίς καμία επιφύλαξη αυτά που τους λέει, σε αντίθεση με τη μητέρα, που ως εκείνη τη στιγμή ήταν μάλλον δύσπιστη και αμέτοχη, αλλά τελικά παρασύρεται κι αυτή από τον ενθουσιασμό και την ορμή του Μαρκοβάλντο.

Η εξέλιξη του διαλόγου οδηγεί αναγκαστικά στη διατύπωση του ερωτήματος σχετικά με το πού βρίσκονται τα περίφημα μανιτάρια. Τότε, ο πατέρας νιώθει τον κίνδυνο, ότι δηλαδή μπορεί να μαθευτεί το μυστικό του και να χαθούν τα μανιτάρια. Γι' αυτό θα κρατήσει το μέρος κρυφό ακόμα κι από τα παιδιά του.

Τα μανιτάρια, λοιπόν, μεταβάλλονται σε στοιχείο ιδιοκτησίας. Αλλά η ιδιοκτησία, που ο άνθρωπος νιώθει ότι πρέπει να την «προστατεύει» από τους επίδοξους διεκδικητές της, τον φέρνει συχνά σε σύγκρουση με τους άλλους και τον αποξενώνει από αυτούς. Εδώ, η ιδιοκτησία του φτωχού Μαρκοβάλντο είναι λίγα μανιτάρια, αλλά ο φόβος μήπως ακόμη κι αυτά δεν παραμείνουν δικά του τον κάνει καχύποπτο και επιφυλακτικό. Ο Μαρκοβάλντο το νιώθει:... *«*η ανακάλυψη εκείνη, που του είχε γεμίσει την καρδιά με αγάπη για όλο τον κόσμο, τώρα του δημιουργούσε τη μανία ms ιδιο­κτησίας, τον τύλιγε μέσα σ' ένα ζηλότυπο και δύσπιστο φόβο». Η ιδιοκτησία αυτή τον αλλοτριώνει και τον απομακρύνει από τα παιδιά του, στο σημείο να τα απειλεί, αν «προδώσουν» το μεγάλο μυστικό (... κι αλίμονο σaς...).

Το άλλο πρωί προέκυψε άλλος κίνδυνος, στο πρόσωπο του οδοκαθαριστή Αμάντιτζι. Αυτόν ο Μαρκοβάλντο από καιρό τον αντιπαθούσε ...ίσως για εκείνα τα γυαλιά του που ξεψάχνιζαν την άσφαλτο των δρόμων, για να βρουν ίχνη ms φύσης και να τα σβήσουν με τη σκούπα. Ο Αμάντιτζι είναι ένας άνθρωπος που έτσι κι αυτός δεν ταιριάζει με το Μαρκοβάλντο, γιατί τον θε­ωρεί εχθρό της φύσης. Αυτή η αντιπάθεια υποδηλώνεται ακόμη κι από τον τρόπο που τον βλέπει (ένας διοπτροφόρος και κρεμανταλάς νεαρός..).

Η επόμενη νύχτα θα φέρει βροχή. Ο Μαρκοβάλντο ήταν ο μόνος στην πόλη που ξύπνησε... Η αγωνία για τα μανιτάρια τον έκανε να περιμένει τη βροχή έτσι όπως την περιμένει ο γεωργός.

**Ενότητα 3η**

Η ώρα της «σοδειάς» έφτασε. Ο Μαρκοβάλντο στην τρίτη ενότητα πηγαίνει με τα παιδιά του να μαζέψουν τα μανιτάρια, αλλά ανακαλύπτει ότι ο Αμάντιτζι τον πρόλαβε. Ο θυμός τον κυριεύει προ­σωρινά αλλά μετά από λίγο μεταβάλλεται σε διάθεση προσφοράς. Ο Μαρκοβάλντο χάνει την απο­κλειστικότητα της ιδιοκτησίας και ξαναβρίσκει την πρόσκαιρα χαμένη κοινωνική του συνείδηση.

Και στην ενότητα αυτή χρησιμοποιείται ο διάλογος.

Η σκηνή χτίζεται πάνω στη συνάντηση του Αμάντιτζι με το Μαρκοβάλντο. Όταν ο Αμάντιτζι βλέ­πει το Μαρκοβάλντο να μαζεύει τα μανιτάρια πείθεται ότι είναι καλά και ότι τρώγονται. Αμέσως του λέει ότι παρακάτω υπάρχουν κι άλλα, μεγαλύτερα, και φωνάζει και τους φίλους του για να μαζέ­ψουν κι εκείνοι. Με βάση τα στοιχεία αυτά συμπεραίνουμε ότι ο Αμάντιτζι δεν είναι τόσο κακός όσο τον έβλεπε ο Μαρκοβάλντο. Τα στοιχεία που τον χαρακτηρίζουν είναι η κοινωνική υπευθυνότητα, γιατί δεν ανακοινώνει στους φίλους του την ύπαρξη των μανιταριών, παρά μόνο αφού βεβαιωθεί ότι δεν είναι επικίνδυνα, αλλά και η κοινωνικότητα, γιατί μοιράζεται με τους άλλους το εύρημα του, ακόμη και με το Μαρκοβάλντο.

Ο Μαρκοβάλντο, από την άλλη, νιώθει να συμβαίνουν μέσα του δραματικές αλλαγές. Ο θυμός (κοκάλωσε από οργή, από λύσσα), μεταβάλλεται σε διάθεση προσφοράς όλους.

Προσέχουμε το τελευταίο κομμάτι της ενότητας, όπου όλοι όσοι βρίσκονταν εκεί κοντά (κι αυτοί ήταν πολλοί, γιατί περίμεναν το τραμ), τρέχουν να μαζέψουν ... και επειδή δεν είχαν καλάθια τα έβαλαν στις ανοιχτές ομπρέλες. Η ατμόσφαιρα έχει πια αλλάξει εντελώς. Η κοινωνία φαίνεται να είναι πιο ανθρώπινη, αντίδοτο στη μοναξιά και την απομόνωση που αισθάνεται ο άνθρωπος της μεγαλούπολης (ωραία θα ήταν να τρώγαμε όλοι μαζί!). Η αντισυμβατική εικόνα των ανθρώπων να μα­ζεύουν τα μανιτάρια μέσα στις ομπρέλες προσθέτει στο κείμενο κωμικά στοιχεία.

**Ενότητα 4η**

Το επεισόδιο ολοκληρώνεται με την τέταρτη ενότητα. Οι ήρωες, γνωστοί και συμπαθητικοί τώ­ρα πια όλοι, έφαγαν τα μανιτάρια αλλά κατέληξαν στο νοσοκομείο. Δεν τα έφαγαν μαζί αλλά αρρώστησαν μαζί. Συναντήθηκαν επιτέλους κάπου μέσα στη μεγαλούπολη, έστω και στο νοσοκο­μείο.

Η ιστορία τελικά κλείνει με τον απρόσμενο και απρόοπτο τρόπο των κόμικς. Xωρίς σοβαρό κόστος... *«*διότι κανείς τους δεν είχε φάει μεγάλη ποσότητα».

**Τεχνική**

* Στο απόσπασμα η αφήγηση είναι τριτοπρόσωπη. Ο αφηγητής είναι ετεροδιηγητικός, δε συμμε­τέχει, δηλαδή, στην εξέλιξη της ιστορίας.

Ο αφηγητής αυτός λέγεται **ετεροδιηγητικός παντογνώστης** αφηγητής.

* Τα γεγονότα καταγράφονται με τη χρο­νολογική σειρά που έγιναν και έτσι η αφήγηση

εξελίσσεται ομαλά.

* Ως προς τους τρόπους αφήγησης παρατηρούμε ότι ο Καλ­βίνο επιλέγει:

αφήγηση, περιγραφή, σχόλια, μονόλογο και διάλογο.

* Το κεντρικό πρόσωπο είναι ο Μαρκοβάλντο. Τα υπόλοιπα πρόσωπα που αναφέρονται (Αμάντιτζι, Ντομιτίλα, παιδιά, περαστικοί) λειτουργούν συμπληρωματικά.

**Χαρακτηρισμός Μαρκοβάλντο**

Ο Μαρκοβάλντο είναι ένας απλός ιδιαίτερα συμπαθητικός άνθρωπος. Είναι αγνός, ένας επαρχιώτης που εγκαταστάθηκε στη μεγα­λούπολη για να ζήσει αυτός και η οικογένεια του, το επάγγελμα του είναι χειρωνακτικό (ο αχθο­φόρος Μαρκοβάλντο) και, επομένως, η κοινωνική θέση του είναι ανάμεσα στους φτωχούς βιοπαλαιστές της μεγαλούπολης. Στην πόλη αισθάνεται ξένος («τα μάτια αυτού του Μαρκοβάλντο ήταν άμαθα στη ζωή της πόλης») και γι' αυτό μόλις ανακάλυψε τα μανιτάρια *«*ένιωσε λες και ο γκρίζος και άχaρoς κόσμος που τον περιέβαλλε είχε μονομιάς γεμίσει κρυμμένους θησαυρούς». Έτσι εξηγείται γιατί και τον Αμάντιτζι τον αντιπαθούσε από καιρό... *«*ίσως για εκείνα τα γυαλιά του που ξεψάχνιζαν την άσφαλ­το των δρόμων, για να βρουν ίχνη της φύσης και να τα σβήσουν με τη σκούπα». Επιπλέον, αγαπάει πολύ τους δικούς του ανθρώπους και γι' αυτό *«*δεν έβλεπε την ώρα ν' ανα­κοινώσει την ανακάλυψη του στη γυναίκα και στα παιδιά του», για τους οποίους άλλωστε και προό­ριζε τα μανιτάρια. Τελικά, ο Μαρκοβάλντο είναι καλός άνθρωπος. Μπορεί για λίγο *«*σχεδόν να κοκάλωσε από ορ­γή, από λύσσα», όταν ξαφνικά βρήκε μπροστά του τον Αμάντιτζι να μαζεύει τα μανιτάρια πριν από αυτόν, αλλά γρήγορα *«*οι προσωπικές εμπάθειες μεταμορφώθηκαν σε μια παρόρμηση γενναιοδω­ρίας».

 Ερώτηση 2 Από ποιες φάσεις περνά η διάθεση του ήρωα, από τη στιγμή που ανακαλύπτει την ύπαρξη των μανιταριών;

Κάποια μέρα ο Μαρκοβάλντο, όταν ανακάλυψε ότι υπήρχαν κάποια μανιτάρια μέσα στη μεγαλούπολη «ένιωσε λες και ο γκρίζος και άχαρος κόσμος που τον περιέβαλλε είχε μονομιάς γε­μίσει κρυμμένους θησαυρούς». Από τη στιγμή αυτή τα μανιτάρια είχαν κολλήσει στο μυαλό του και γι' αυτό *«*στη δουλειά του ήταν πιο αφηρημένος». Η χαρά του ήταν τόσο μεγάλη, που ήθελε να τη μοιραστεί με τους ανθρώπους που αγαπάει. Ετσι, το βράδυ *«*περιέγραψε με θέρμη στα μικρότερα παι­διά, που δεν ήξεραν τι ήταν τα μανιτάρια, την ομορφιά των διαφόρων ειδών».

Σταδιακά, η αγωνία του μήπως χάσει τα πολύτιμα μανιτάρια αλλοιώνει το χαρακτήρα του, για­τί *«*η ανακάλυψη εκείνη, που του είχε γεμίσει την καρδιά με αγάπη για όλο τον κόσμο, τώρα του δη­μιουργούσε τη μανία της ιδιοκτησίας». Έτσι, όταν το πρωί είδε τον Αμάντιτζι πάνω από τα μανιτάρια «του», για «μια στιγμή σχεδόν κοκάλωσε από οργή, από λύσσα».

Μπροστά στα νέα δεδομένα, ο Μαρκοβάλντο ξαναβρίσκει τον αληθινό εαυτό του, καθώς *«*έπει­τα -όπως συχνά συμβαίνει- οι προσωπικές εμπάθειες μεταμορφώθηκαν σε μια παρόρμηση γενναι­οδωρίας». Η αλλαγή αυτή επιβεβαιώνεται, όταν ο Μαρκοβάλντο φώναξε στους ανθρώπους που πε­ρίμεναν το τραμ *«*έι, εσείς! θέλετε να φάτε τηγανητά μανιτάρια απόψε;»

 Ερώτηση 3 Τι είδους προβλήματα αντιμετωπίζουν οι άνθρωποι στις πόλεις;

Κείμενο Προβλήματα

|  |  |
| --- | --- |
| Ενώ περίμενε το τραμ που θα τον πήγαινε στην εταιρεία Svav, όπου εργαζόταν σαν αχθοφόρος.Ο γκρίζος και άχαρος κόσμος που τον περιέβαλλε.Ωριαία αποζημίωση, συλλογική σύμβαση, επίδομα ακρίβειας, οικογενειακό επίδομα, αποζημίωση του ψωμιού.Μια τέτοια ανέλπιστη σοδειά και να του την κλέψουν κάτω από τη μύτη;Κάποιος είπε: Ωραία θα ήταν να τρώγαμε όλοι μαζί!Όμως ο κaθέvas πήρε τα μανιτάρια του και πήγε σπίτι του. | Μονοτονία,επαναλαμβανόμενηκαθημερινόχηχα, έλλειψη ποικιλίας.Η ασχήμια της μεγαλούπολης, η αποξένωση του ανθρώπου από τη φύση.Η καθημερινή προσπάθεια για την επιβίωση.Ανταγωνισμοί, αποξένωση από το συνάνθρωπο.Η ανάγκη για παρέα και συντροφιά μέσα στην μεγαλούπολη.Αποξένωση, απομόνωση. |